Diari Oficial de la Generalitat Valenciana


Sumari del DOGV 4019, del 12-06-2001 (2001/5497)

RESOLUCIÓ de 31 de maig de 2001, del secretari general de la Presidència de la Generalitat Valenciana, per la qual es creen els fitxers automatitzats amb dades de caràcter personal.
-------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2001/05/31/(1)/dof/vci/html**

### Dades del document

Número de DOGV
:   4019

Data del DOGV
:   12-06-2001

Secció del DOGV
:   I. DISPOSICIONS GENERALS

Número del document
:   2001/5497


Data del document
:   31-05-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * Presidència de la Generalitat
    * legislació
    * base de dades
    * administració regional
    * dades personals

RESOLUCIÓ de 31 de maig de 2001, del secretari general de la Presidència de la Generalitat Valenciana, per la qual es creen els fitxers automatitzats amb dades de caràcter personal. [2001/X5497]
  
La Llei 15/1999, de 13 de desembre, de Protecció de Dades de Caràcter Personal, estableix en l'article 2 que aquesta serà d'aplicació a les dades de caràcter personal registrades en suport físic que els faça susceptibles de tractament, i a tota modalitat d'ús posterior d'aquestes dades pels sectors públic i privat.
  
Així mateix, l'esmentada llei orgànica disposa en l'article 20 que la creació, modificació o supressió dels fitxers de les administracions públiques sols podrà fer-se mitjançant una disposició general publicada en el Boletín Oficial del Estado o diari oficial corresponent.
  
El Decret 96/1998, de 6 de juliol, del Govern Valencià, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat, determina, en els articles 10 i següents, el procediment d'inscripció en aquest últim dels fitxers informatitzats de dades personals creades o gestionades pels distints òrgans o entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual correspon a la conselleria competent per raó de la matèria.
  
D'altra banda, per al desenvolupament de la seua activitat, la Presidència de la Generalitat Valenciana, necessita la creació dels fitxers automatitzats que s'indiquen en l'annex.
  
Pel que antecedeix, segons el que estableix l'article 35 de la Llei 5/1983, de 30 de desembre, de Govern Valencià, i una vegada complits els tràmits establits en l'article 12 del Decret 96/1998, de 6 de julio, del Govern Valencià, resolc:
  
Article 1
  
Aquesta resolució té per objecte la creació dels fitxers informatitzats que s'indiquen en els annexos, de conformitat amb el que estableix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
Els titulars responsables dels corresponents fitxers adoptaran les mesures tècniques i organitzatives necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
DISPOSICIÓ FINAL
  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.
  
València, 31 de maig de 2001.- El secretari general: Vicente Gomis Cerdán.
  
ANNEX I
  
Centre directiu: Presidència de la Generalitat. Sotssecretaria del Secretariat del Govern i Relacions amb les Corts.
  
Denominació del fitxer: subscripcions del Diari Oficial de la Generalitat Valenciana.
  
A. Finalitat del fitxer i usos previstos per a aquest
  
Efectuar la gestió integral de les subscripcions al Diari Oficial de la Generalitat Valenciana V, en les distintes modalitats (paper, microfitxes i cd-rom), permetent diverses funcions com són la gestió de cobraments, control d'enviaments, atenció de reclamacions, etc...
  
B. Persones o col·lectius sobre els quals es pretenga obtindre dades de caràcter personal o que resulten obligats a subministrar-los: qualsevol persona interessada a rebre, mitjançant subscripció, el Diari Oficial de la Generalitat Valenciana al domicili indicat.
  
C. Procediment de recollida de dades: els usuaris del Diari Oficial de la Generalitat Valenciana interessats a rebre a domicili el diari, en qualsevol dels seus formats, han de sol·licitar l'alta en l'Àrea de Publicacions, i omplir, per a això, un imprés de sol·licitud de subscripció al Diari Oficial de la Generalitat Valenciana.
  
D. Estructura bàsica del fitxer i descripció dels tipus de dades incloses en aquest. Es tracta d'una base de dades on s'inclouen les dades bàsiques del client com són les següents: nom i cognoms, domicili a efectes de facturació, domicili on es desitja rebre el Diari Oficial de la Generalitat Valenciana, data d'alta, modalitat de la subscripció (paper, cd o microfitxes) i, en cas de pagament mitjançant domiciliació bancària, les dades bancàries.
  
E. Cessions de dades de caràcter personal, i, si escau, les transferències de dades que s'establisquen a països tercers. No s'estableix en cap cas.
  
F. Òrgans de l'administració responsable del fitxer
  
Àrea de Publicacions de la Subsecretaria del Secretariat del Govern i Relacions amb les Corts.
  
G. Serveis o unitats davant dels quals poden exercir-se els drets d'accés, rectificació, cancel·lació i oposició. Àrea de Publicacions de la Subsecretaria del Secretariat del Govern i Relacions amb les Corts.
  
H. Mesures de seguretat amb indicació del nivell bàsic, mitjà o alt exigible: mesures de seguretat de nivell bàsic.
  
ANNEX II
  
Centre directiu: Presidència de la Generalitat. Sotssecretaria del Secretariat del Govern i Relacions amb les Corts.
  
Denominació del fitxer: facturació del Diari Oficial de la Generalitat Valenciana.
  
A. Finalitat del fitxer i usos previstos per a aquest
  
Gestió de la facturació de les distintes insercions efectuades en el Diari Oficial de la Generalitat Valenciana per les conselleries, quan aquestes insercions estiguen subjectes al pagament de la taxa corresponent.
  
B. Persones o col·lectius sobre els quals es pretenga obtindre dades de caràcter personal o que resulten obligats a subministrar-los: els qui sol·liciten la inserció de qualsevol document en el Diari Oficial de la Generalitat Valenciana que no estiga exempt del pagament de la taxa corresponent.
  
C. Procediment de recollida de dades: sol·licitud a cada conselleria o, si escau, institució de les dades necessàries per a emetre la factura.
  
D. Estructura bàsica del fitxer i descripció dels tipus de dades incloses en aquest. Es tracta d'una base de dades on s'inclouen les dades bàsiques a efectes de facturació: denominació de la conselleria, dades relatives al document publicat (data de publicació, número de document) i liquidació econòmica de la taxa.
  
E. Cessions de dades de caràcter personal i, si escau, les transferències de dades que s'establisquen per a països tercers. No s'estableix en cap cas.
  
F. Òrgans de l'administració responsable del fitxer
  
Àrea de Publicacions de la Subsecretaria del Secretariat del Govern i Relacions amb les Corts.
  
G. Serveis o unitats davant dels quals poden exercir-se els drets d'accés, rectificació, cancel·lació i oposició. Àrea de Publicacions de la Subsecretaria del Secretariat del Govern i Relacions amb les Corts.
  
H. Mesures de seguretat amb indicació del nivell bàsic, mitjà o alt exigible: mesures de seguretat de nivell bàsic.
  
ANNEX III
  
Centre directiu: Presidència de la Generalitat. Sotssecretaria del Secretariat del Govern i Relacions amb les Corts.
  
Denominació del fitxer: LliG - Llibreria de la Generalitat
  
A. Finalitat del fitxer i usos previstos per a aquest
  
Gestió de la facturació de les vendes de publicacions del Fons Editorial de la Generalitat Valenciana, tant a particulars, en el cas de venda contrareemborsament com a altres llibreries privades.
  
B. Persones o col·lectius sobre els qual es pretenga obtindre dades de caràcter personal o que resulten obligats a subministrar-los: clients de les llibreries LliG que efectuen compres i sol·liciten la corresponent factura.
  
C. Procediment de recollida de dades: sol·licitud de les dades necessàries als clients que adquireixen publicacions.
  
D. Estructura bàsica del fitxer i descripció dels tipus de dades incloses en aquest. Es tracta d'una base de dades on s'inclouen les dades bàsiques a efectes de facturació: nom i cognoms, domicili fiscal i NIF.
  
E. Cessions de dades de caràcter personal, i, si escau, les transferències de dades que s'establisquen a països tercers. No s'estableix en cap cas.
  
F. Òrgans de l'administració responsable del fitxer
  
Àrea de Publicacions de la Sotssecretaria del Secretariat del Govern i Relacions amb les Corts.
  
G. Serveis o unitats davant dels quals poden exercir-se els drets d'accés, rectificació, cancel·lació i oposició. Àrea de Publicacions de la Sotssecretaria del Secretariat del Govern i Relacions amb les Corts.
  
H. Mesures de seguretat amb indicació del nivell bàsic, mitjà o alt exigible: mesures de seguretat de nivell bàsic.
  
ANNEX IV
  
Centre directiu: Presidència de la Generalitat. Sotssecretaria del Secretariat del Govern i Relacions amb les Corts.
  
Denominació del fitxer: promoció del fons editorial de la GV
  
A. Finalitat del fitxer i usos previstos per a aquest
  
Té per finalitat recollir les dades de possibles clients interessats a conéixer les novetats editorials, de forma que se'ls facilite informació d'aquestes mitjançant l'enviament del catàleg de publicacions i butlletins de novetats.
  
B. Persones o col·lectius sobre els quals es pretenga obtindre dades de caràcter personal o que resulten obligats a subministrar-los: tot tipus de persones interessades a rebre informació sobre les novetats editorials del Fons Editorial de la Generalitat Valenciana.
  
C. Procediment de recollida de dades: es faciliten de forma voluntària bé mitjançant l'emplenament dels formularis que s'acompanyen als catàlegs i butlletins. També es recullen les dades mitjançant unes fitxes que s'omplin quan es fan visites promocionals als departaments de les distintes universitats.
  
D. Estructura bàsica del fitxer i descripció dels tipus de dades incloses en aquest. Es tracta d'una base de dades on s'inclouen les dades: nom de l'entitat/empresa, departament, nom i cognoms, adreça, telèfon, fax, e-mail, origen (segons es tracte d'universitat, mitjà de comunicació, llibreria, distribuïdor, particular, biblioteques o col·legis professionals) i la matèria o les matèries sobre les quals està interessat (Benestar Social, Sanitat, Comerç, Cine, Art, Urbanisme, legislació...).
  
E. Cessions de dades de caràcter personal, i, si escau, les transferències de dades que s'establisquen a països tercers. No s'estableix en cap cas.
  
F. Òrgans de l'administració responsable del fitxer
  
Àrea de Publicacions de la Subsecretaria del Secretariat del Govern i Relacions amb les Corts.
  
G. Serveis o unitats davant dels quals poden exercir-se els drets d'accés, rectificació, cancel·lació i oposició. Àrea de Publicacions de la Subsecretaria del Secretariat del Govern i Relacions amb les Corts.


Còpia Permalink ELI